સકીના કાખમાં બેસવા જેવડી હતી ત્યાં સુધી તો રમઝુ એને ચોવીસે કલાક પોતાનિ સાથે જ ફેરવતો. કોઈના સામૈયામાં શરણાઈ વગાડવા જવાની હોય તો પણ સકીના તો એની કાખમાં જ બેઠી હોય અથવા પિતાના ગળામાં હાથ પરોવીને પીઠ પર બાઝી પડી હ્યોઅ. રમઝુ વરઘોડામાં શરણાઈ વગાડતો હોય કે ફુલેકામાં ફરતો હોય ત્યારે એની પીઠ પર વાંદરીની પેટે વળગેલા બચોળીયાંની જેમ વળગી રહેલી આ બાળકીનું સુભગ દ્રશ્ય તો વરસો સુધી આ ગામમાં સુપરિચિત થઈ પડેલું.